Diari Oficial de la Generalitat Valenciana


Sumari del DOGV 6738, del 21-03-2012 (2012/2637)

RESOLUCIÓ de 2 de març de 2012, de la Conselleria d'Hisenda i Administració Pública, per la qual s'accepta la cessió d'ús del local de 110 m² de superfície, ubicat a la planta baixa de l'edifici siti entre els carrers d'Ausiàs March, 10 i Torrehermosa, 19, de Vila-real, on s'ubica el Centre d'Especialitats Mare de Déu de Gràcia de la localitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6738

Data del DOGV
:   21-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2637


Data del document
:   02-03-2012

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 2 de març de 2012, de la Conselleria d'Hisenda i Administració Pública, per la qual s'accepta la cessió d'ús del local de 110 m² de superfície, ubicat a la planta baixa de l'edifici siti entre els carrers d'Ausiàs March, 10 i Torrehermosa, 19, de Vila-real, on s'ubica el Centre d'Especialitats Mare de Déu de Gràcia de la localitat. [2012/2637]  
Per mitjà de Reial Decret 1612/1987, de 27 de novembre, es van traspassar a la Comunitat Valenciana les funcions i servicis de l'Institut Nacional de la Salut.  
Entre els immobles que constaven en l'annex del citat reial decret hi ha el Centre d'Especialitats Mare de Déu de Gràcia de Vila-real, que figura en l'Inventari General de Béns i Drets de la Generalitat amb el codi 12/135/010/000.  
El citat immoble siti al carrer Torrehermosa 19, segons informe de l'Agència Valenciana de Salut, té una superfície de 860 m², dels quals 87,20% (750 m²) corresponen a la Generalitat i el 12,80% (110 m²) a la Tresoreria General de la Seguretat Social on s'ubica l'Agència Comarcal de l'INSS.  
La Direcció General de Recursos Econòmics de la Conselleria de Sanitat, per mitjà d'ofici de 7 d'octubre de 2010, davant el trasllat de les oficines pertanyents a l'agència comarcal esmentada, va sol·licitar que es realitzaren els tràmits necessaris per a la cessió de la superfície ocupada per esta.  
La Subsecretaria de la Conselleria d'Economia, Hisenda i Ocupació en va sol·licitar la cessió de la Tresoreria General de la Seguretat Social, com a propietària de l'immoble, segons el que establixen els articles 145 i 149 de la Llei 33/203, de 3 de novembre, de Patrimoni de les Administracions Públiques.  
La Direcció General de la Tresoreria General de la Seguretat Social, amb data 24 de novembre de 2011, va elevar al ministre de Treball i Immigració la proposta de cessió d'ús, a favor de la Generalitat, del local esmentat, propietat de la Tresoreria General de la Seguretat Social, amb destinació a la instal·lació de servicis públics sanitaris per la Conselleria de Sanitat.  
El ministre de Treball i Immigració, amb data 2 de desembre de 2011, va acordar cedir l'ús de l'immoble proposat a la Generalitat.  
En conseqüència, basant-se en l'article 44 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta, realitzada per la Tresoreria General de la Seguretat Social, de l'ús del local de 110 m² de superfície, ubicat a la planta baixa de l'edifici siti entre els carrers d'Ausiàs March 10 i Torrehermosa 19, de Vila-real (Castelló), amb referència cadastral 0263096HB3433H4058QK, que consta inscrit en el Registre de la Propietat de Vila-real, volum 495, foli 150, llibre 336, finca número 33983, inscripció 4a.  
  
Segon  
La cessió d'ús es condiciona a destinar el local a la instal·lació de servicis públics sanitaris per la Conselleria de Sanitat. La Generalitat gaudirà de l'ús de la superfície esmentada, sense satisfer cap renda, si bé haurà de fer-se càrrec dels gastos d'instal·lació, conservació, manteniment i la resta de gastos i impostos que li corresponguen, entre els quals s'inclouen l'IBI i la resta d'impostos municipals i contribucions especials, així com els de formalització del document pertinent i els gastos registrals que si, és el cas, s'hi ocasionen.  
  
Tercer  
La present cessió s'entendrà lliure de càrregues, gravàmens, arrendaments i ocupants, condicionada al fet que, en un any comptat a partir de la data en què es formalitze la cessió, la referida superfície es destine al fi cedit.  
Serà causa de resolució de la cessió i de reversió automàtica a favor de la Tresoreria General de la Seguretat Social, que esta no es destine a l'ús previst dins del termini assenyalat en el paràgraf anterior, deixara de fer-ho posteriorment, o el cessionari no complira les condicions fixades, en els supòsits de les quals, el ministre de Treball i Immigració (hui ministra d'Ocupació i Seguretat Social), amb un informe previ de la Tresoreria General de la Seguretat Social, declararà resolta la cessió i n'acordarà la reversió a esta, i el cessionari haurà d'abonar el valor dels deterioraments experimentats en els béns, prèvia taxació pericial.  
  
Quart  
El dret d'ús sobre el local acceptat, haurà d'incorporar-se a l'Inventari General de Béns i Drets de la Generalitat.  
  
Quint  
Notificar la present resolució a la Tresoreria General de la Seguretat Social i procedir-ne a la publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
València, 2 de març de 2012.- El conseller d'Hisenda i Administració Pública: José Manuel Vela Bargues.